Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: üzemeltetésérõl, ellenõrzésérõl és az ellenõrökrõl szóló 113/1998. (VI. 10.) Korm. rendeletben elõírtakon túl
Paragraph Index: 357

b) a felvonó üzembe helyezésérõl készült jegyzõkönyv másolatát. 1.5. NUKLEÁRIS BIZTONSÁGI HATÓSÁGI ELLENÕRZÉSI TEVÉKENYSÉG 1.5.1. Általános rendelkezések 1.5.1.0100. A nukleáris biztonsági hatóság a nukleáris létesítményekben, a nukleáris létesítmények engedélyesénél és beszállítóinál (a továbbiakban: hatósági ellenõrzés alá vont) ellenõrzést hajthat végre idõkorlát nélkül a nukleáris biztonsággal összefüggõ területeken. 1.5.1.0200. Az engedélyes köteles biztosítani bármely idõpontban a nukleáris biztonsági hatósági ellenõr akadálytalan belépését a nukleáris létesítménybe és a beszállítók telephelyére, továbbá a nukleáris biztonsági hatósági ellenõr mozgását a nukleáris létesítmény vagy beszállító telephelyének épületeiben, helyiségeiben. 1.5.1.0300. A nukleáris létesítmény engedélyesének képviselõje köteles jelen lenni a beszállítók ellenõrzésénél. 1.5.1.0400. A hatósági ellenõrzés alá vont kellõ szakmai kompetenciával és felhatalmazással rendelkezõ képviselõje – beszállítók nukleáris biztonsági hatósági ellenõrzésénél az engedélyes képviselõje is – köteles mindent megtenni – közremûködni és a rendelkezésére álló információt átadni – a sikeres ellenõrzés végrehajtása érdekében. 1.5.1.0500. A nukleáris biztonsági hatósági ellenõr és a hatósági ellenõrzés alá vont képviselõje az ellenõrzés teljes ideje alatt, beleértve a jegyzõkönyv elkészítését is, együttmûködnek. 1.5.1.0600. Az elkészült jegyzõkönyvet a hatósági ellenõr és az ellenõrzés alá vont képviselõje, a beszállítóknál végzett ellenõrzésnél az engedélyes képviselõje is aláírja. 1.5.1.0700. Ha a nukleáris biztonsági hatósági ellenõr az ellenõrzés eredményeként megállapítja, hogy a hatósági ellenõrzés alá vont a saját belsõ szabályozásában, vagy beszállító esetén az engedélyes belsõ szabályozásában foglalt elõírásokat megsértette, a jegyzõkönyvben erre felhívja a hatósági ellenõrzés alá vont képviselõjének figyelmét, és határidõ kitûzésével felszólítja a képviselõt – beszállítóknál történt ellenõrzés esetén az engedélyes képviselõjét is – az atomenergia biztonságos alkalmazásához elõírt állapot és feltételek helyreállítására. 1.5.1.0800. A hatósági ellenõrzés alá vont képviselõje – amennyiben arra kivételesen nincsen jogosultsága, vagy hatásköre – köteles a nukleáris biztonsági hatósági felszólítást közölni a döntésre, intézkedésre jogosult felettesével. A hatósági ellenõrzés alá vont köteles a felszólításnak eleget tenni. A felszólítás figyelmen kívül hagyása esetén a nukleáris biztonsági hatóság kivizsgálja az esetet, hivatalból indított eljárásban kötelezi az engedélyest az atomenergia biztonságos alkalmazásához elõírt állapot és feltételek helyreállítására, és egyben érvényesítési eljárást is lefolytathat. 1.5.2. A nukleáris biztonsági hatósági ellenõrzés célja, kiemelt szempontjai és területei 1.5.2.0100. A nukleáris biztonsági hatóság a nukleáris létesítmény adott életciklus szakaszából adódó speciális ellenõrzési szempontokat is érvényesítõ ellenõrzéseket végez. Az ellenõrzés területeit a nukleáris létesítmény aktuális életciklus szakasza és a hatályos jogszabályok elõírásai, az ellenõrzés gyakoriságát és részletességét az adott terület nukleáris biztonsági fontossága, a nukleáris biztonsági hatósági engedélyezés, értékelés és ellenõrzés tapasztalatai határozzák meg. 1.5.2.0200. A nukleáris biztonsági hatósági ellenõrzés a nukleáris létesítmény minden életciklus szakaszában kiterjed legalább

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes